Document ID: 32009D0825

RÅDETS AFGØRELSE
af 26. oktober 2009
om indgåelse af protokollen om ændring af aftalen om søtransport mellem Det Europæiske Fællesskab og dets medlemsstater på den ene side og Folkerepublikken Kinas regering på den anden side
(2009/825/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
under henvisning til forslag fra Kommissionen,
under henvisning til udtalelse fra Europa-Parlamentet, og
ud fra følgende betragtninger:
(1)
Aftalen om søtransport mellem Det Europæiske Fællesskab og dets medlemsstater på den ene side og Folkerepublikken Kinas regering på den anden side (1) blev undertegnet den 6. december 2002 i Bruxelles. Den blev derefter indgået den 31. januar 2008 i henhold til Rådets afgørelse 2008/143/EF 2008 (2) og trådte i kraft den 1. marts 2008.
(2)
En protokol om ændring af aftalen om søtransport mellem Det Europæiske Fællesskab og dets medlemsstater på den ene side og Folkerepublikken Kinas regering på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union blev undertegnet den 5. september 2005 i Beijing og indgået i henhold til Rådets afgørelse 2008/144/EF (3).
(3)
I henhold til artikel 6, stk. 2, i tiltrædelsesakten af 2005 (4), skal Republikken Bulgarien og Rumænien tiltræde aftalen i form af en protokol mellem Rådet og Folkerepublikken Kina.
(4)
Protokollen om ændring af aftalen om søtransport mellem Det Europæiske Fællesskab og dets medlemsstater på den ene side og Folkerepublikken Kinas regering på den anden side (5) for at tage hensyn til Republikken Bulgariens og Rumæniens tiltrædelse af Den Europæiske Union blev undertegnet den 31. marts 2009 i Bruxelles.
(5)
De nødvendige forfatningsmæssige og institutionelle procedurer er afsluttet, og protokollen bør derfor godkendes -
TRUFFET FØLGENDE AFGØRELSE:
Artikel 1
Protokollen om ændring af aftalen om søtransport mellem Det Europæiske Fællesskab og dets medlemsstater på den ene side og Folkerepublikken Kinas regering på den anden side for at tage hensyn til Republikken Bulgariens og Rumæniens tiltrædelse af Den Europæiske Union godkendes hermed på Fællesskabets vegne.
Artikel 2
Formanden for Rådet foranstalter på Det Europæiske Fællesskabs og dets medlemsstaters vegne den i protokollens artikel 3 nævnte notifikation.
Udfærdiget i Luxembourg, den 26. oktober 2009.

Labels: 8
18
15
5